
	Министерство на земеделието и храните
	ОБЛАСТНА ДИРЕКЦИЯ “ЗЕМЕДЕЛИЕ”-ЯМБОЛ

 


З А П О В Е Д

№  …………………..
гр. Ямбол, ………………..


	На основание чл.37в, ал.1 от Закона за собствеността и ползването на земеделски земи  и чл.3, ал.3, т.27 от Устройствения правилник на областните дирекции „Земеделие” , Писмо №РД-12-02-618-3/22.07.2026г. от кмета на Община Елхово, Писмо №РД-12-02-618-5/28.07.2026г. от кмета на Община Тунджа, Писмо №РД-12-02-618-4/24.07.2026г. от кмета на Община Стралджа, Писмо №РД-12-02-618-1/22.07.2026г. от кмета на Община Болярово, Писмо №РД-12-02-618-2/22.07.2026г. от кмета на Община Ямбол, Писмо №РД-12-02-619-1/22.07.2026г. на началника на СГКК-гр. Ямбол, 

О П Р Е Д Е Л Я М:

	КОМИСИЯ за всички землища на територията на област Ямбол във връзка със заявления по реда на чл.37б, ал.3 от ЗСПЗЗ за стопанската 2026/2027 г., в състав:
1. Кмет на населеното място, съответно кметски наместник или оправомощени от тях лица;
2. Представители на Областна дирекция „Земеделие” Ямбол;
3. Представители на Общинска служба по земеделие;
4. Представител на СГКК /за землищата с одобрена кадастрална карта/;

със задача: Да ръководят сключването на споразумения между собственици и/или ползватели за създаване на масиви за ползване на земеделски земи в съответното землище и в случай, че не се постигне доброволно такова, да състави проект за разпределение по определения в ЗСПЗЗ ред и срок.

Комисиите следва да осъществяват правомощията си при стриктното спазване разпоредбите на ЗСПЗЗ /чл.37в, ал.1-4/ и съответните текстове от ППЗСПЗЗ, уреждащи условията и реда за определяне на масивите за ползване на земеделските земи и за сключване на споразуменията / чл.72, чл.73 и чл.74 от ППЗСПЗЗ/.

Заседанията на комисиите по създаване на масиви за ползване да се провеждат по предварителен график, изготвен  от председателя, който се оповестява чрез обява в Кметството на населеното място и на определеното за това място в съответната Общинска служба по земеделие, както и да се публикува на електронната страница на съответната Община и ОД „Земеделие” Ямбол. На всяко заседание комисията изготвя протокол, отразяващ дейността и, съгласно ЗСПЗЗ и ППЗСПЗЗ.

За работата си всяка от комисиите изготвя доклад до Директора на ОД „Земеделие” Ямбол, съгласно разпоредбите на чл.37в, ал.4 от ЗСПЗЗ.

Контрол по изпълнение на заповедта възлагам на инж. Пенка Михайлова-Трифонова – главен директор на ГД АР.

Заповедта да се сведе до знанието на адресатите й за сведение и изпълнение.
Неразделна част от Заповедта е Приложение №1 за членовете на комисиите по землища за територията на област Ямбол.
Заповедта се обявява на електронната страница на ОД „Земеделие”-Ямбол и на информационните табла на ОСЗ „Тунджа-Ямбол”, ОСЗ гр. Стралджа, ОСЗ гр. Елхово и ОСЗ гр. Болярово.

ДОНКА ГЕОРГИЕВА 

Директор на ОД "Земеделие" Ямбол

